ත්‍රීරෝද රථයේ රියදුරුට නින්ද යාමෙන් ,රථය ඔහුගේ පාලනයෙන් ගිලිහී මාර්ගයේ ප්‍රතිවිරුද්ධ දෙසින් ඉදිරියට ඇදී ගොස් ඇති අතර එහිදී ලංගම බස් රථයේ රියදුරු අනතුර සිදුවීමට පෙර නවතා ගත්තත් අධික වේගයෙන් පැමිණි ත්‍රී රෝදය එහි ගැටී තිබෙනවා.මෙම අනතුරෙන් ත්‍රී රෝද රථයේ පසුපස ගමන් ගත් 26 හැවිරිදි කාන්තාවක් සහ 21 හැවිරිදි තරුණයෙක් ජීවිතක්ෂයට පත්වුණා.‍මොවුන් දිගන කෙංගල්ල ප්‍රදේශයේ පදිංචිකරුවන් වන අතර මිය ගිය කාන්තාව,තම ස්වාමියා කටුනායක ගුවන් තොටුපලට ඇරලවිත් නැවත පැමිනීමේදී මෙම අනතුරට මුහුණ පා ඇත්තේ.මියගිය අනෙක් පුද්ගලයා අදාළ කාන්තාවගේ ස්වාමියාගේ යහළුවෙකු වන අතර බරපතල තුවාල ලබා කෑගල්ල මහ රෝහලට ඇතුළත් කෙරුණු රියදුරු මියගිය කාන්තාවගේ මස්සිනා බවට තොරතුරු අනාවරණයවී තිබෙනවා.අම්බලන්ගොඩ වේනමුල්ල දුම්රිය හරස් මාර්ගයේදී මාතර සිට මරදාන බලා ධාවනය වූ රුහුණු කුමාරි දුම්රියේ අධි සුඛෝපබෝගී  බස් රථයක් ගැටීමෙන් එහි රියදුරු තුවාල ලබා බලපිටිය මූලික රෝහලට ඇතුළත් කර තිබෙනවා.දුම්රිය මාර්ගයේ ආරක්ෂිත ගේට්ටු නොමැති අතර දුම්රිය ආලෝක සංඥා ක්‍රියාත්මක කර තිබියදී සුඛෝපබෝගී බස් රථය, දුම්රිය හරස් මාර්ගය හරහා ධාවනය වී අති බව මූලික පරීක්ෂණවලදී අනාවරණය වී තිබෙනවා.මෙහිදී දුම්රියේ ගැටීමෙන් බස් රථය මීටර් 100 පමණ දුරක් ඈතට ඇදී ගොස් තිබෙනවා.